Ngohe Aromatawai: He waihanga puoro

tuarongo matihiko

**Ngā Toi Puoro 91702:** Te whakamahi hangarau matihiko hei whakawhanake whakaaro toi i roto i ngā toi puoro

**Aronga:** Ngā ToiPuoro 1.5B v1

**Whiwhinga:** 4

**Te Horopaki**

Kei te whakareri te rōpū kanikani i tō rātou whakaaturanga mō *NZ’s Got Talent*. Kei te hiahia rātou i ētahi puoro tuarongo, hei tautoko, hei whakaniko hoki i tō rātou ake whakaaturanga.

Ko tāu nā mahi he waihanga puoro tuarongo matihiko (digital background music) mō te rōpū. Ka noho ō mahi hei puoro tuarongo mō te whakaaturanga.

Ka aromatawaingia tōu mōhio me tāu āhei ki te whakamahi hangarau matihiko hei whakawhanake i ētahi puoro tuarongo matihiko e tautoko ana, e whakaniko ana i te whakaaturanga me ngā ariā matua o roto.

**Hei Mahi**

Matapakihia ngā tikanga me ngā āhuatanga o te whakaaturanga e tika ana kia whakaurua ki tāu nā puoro tuarongo matihiko. Māu anō e whakatau i ngā wāhanga hei whakauru e whakaaturia ai tōu nā mōhio ki ngā mahi a te rēhia, tōu nā mōhio ki te whakamahi hangarau matihiko hoki.

Whakaritea tētahi raupapa hei hopu, hei whakaatu mā te hangarau matihiko.

Whakamahia ngā momo taputapu/hangarau matihiko kia waihangatia ai tāu nā puoro tuarongo matihiko.

**Taunakitanga:** **Ngā Toi Puoro 91702 He waihanga puoro tuarongo matihiko**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka whakamahi i ngā momo pūkenga, ngā huānga, ngā tukanga toi me ngā hangarau matihiko kia puta mai ai tētahi mahi puoro nāna ake.
* Ka whakamārama i te wāhi ki ngā hangarau matihiko ki roto i ngā toi puoro.

*Hei tauira:**Kua whakamahia ngā pūkenga auaha me te whakamārama i ngā wāhi hangarau matihiko.* *Kua whakamahi i ngā puoro tuarongo matihiko kia puta ai te huānga me ngā tukanga toi matihiko e hāpai ana i te whakaaturanga.* | * Ka whakawhānui i te māramatanga ki te tikanga o ngā hangarau matihiko hei whakawhanake i ngā ariā toi.
* Ka whakamātau i ngā tikanga hangarau matihiko kia whaitake ai ngā mahi toi ka puta.

*Hei tauira:**Kua whakawhānuihia ngā pūkenga auaha me te māramatanga mō te hangarau matihiko.* *Kua whakamātau i ngā puoro tuarongo matihiko kia puta ai te rerehua o te whakamahi i ngā hangarau matihiko.* *Kua kitea te whanaketanga o ngā ariā toi, i ngā pūkenga matihiko o te tikanga tūturu o te whakaaturanga, me tōna ātaahua ahakoa te horopaki.* | * Ka whai māramatanga ki te whakamahi hangarau matihiko i ngā mahi toi.
* Ka puta ngā taha rerehua kia pai ai te whakamahi i ngā hangarau matihiko.
* Ka tau te āhua o te tuku i ngā pūkenga kia hāngai ai ki ngā horopaki huhua noa.

*Hei tauira:**Kua whakaaturia ngā pūkenga auaha me te whai māramatanga mō te hangarau matihiko.**Kua tāpiri i ngā puoro tuarongo matihiko kia puta ai te rerehua o te whakamahi i ngā hangarau matihiko.* *Kua kitea, kua rongohia ngā pūkenga matihiko o te tikanga tūturu o te whakaaturanga me tōna kounga ahakoa te horopaki.* |